google/wiki40b huggingface dataset:
कोयना वन्यजीव अभयारण्य

कोयना वन्यजीव अभयारण्य एक वन्यजीव अभ्यारण्य एवं विश्व के प्राकृतिक धरोहर स्थल में से एक है।
भारत के महाराष्ट्र राज्य के सातारा जिले में स्थित यह अभयारण्य पश्चिमी घाट में स्थित है, यह लगभग 423.55 वर्ग किमी (163.53 वर्ग मील) में फैला हुआ हैं एवं इसकी ऊंचाई 600 से 1,100 मीटर (2,000 से 3,600 फीट) तक की है। इसे 1985 में महाराष्ट्र में वन्यजीव अभ्यारण्य के रूप में अधिसूचित किया गया था।
यह सह्याद्री टाइगर रिजर्व के उत्तरी भाग का निर्माण करता है एवं चंदोली राष्ट्रीय उद्यान इसके दक्षिणी भाग के चारदीवारी का निर्माण करता है।

इतिहास

वासोटा किला यहाँ के घने जंगलों में स्थित है और समुद्र तल से 1,120 मीटर (3,670 फीट) की ऊंचाई पर स्थित है। किंवदंती हैं कि इस किले का निर्माण माल्वा राजा राजा भोज ने 1170 में किया था।

भूगोल

कोयना, कांदती, और सोलिशिमा नदी अभयारण्य में बहती हैं। यह कोयना नदी के लिए जलग्रहण क्षेत्र भी बनाता है, और कोयना बांध द्वारा निर्मित शिवसागर जलाशय भी यही पर हैं। पार्क के दक्षिण में चंडोली राष्ट्रीय उद्यान है।
अभयारण्य अच्छी तरह से शिवसगढ़ जलाशय और पश्चिमी घाट के ढलान दोनों तरफ से काफी हद तक संरक्षित है। यह संरक्षित क्षेत्र जंगली वन्यजीव गलियारे से दक्षिण में चांदली राष्ट्रीय उद्यान और राधानगरी वन्यजीव अभ्यारण्य से जुड़ा हुआ है।

फ्लोरा

इस अभयारण्य में काफी घने जंगल हैं एवं वे तीन प्रमुख खंड, वासोटा, महारखोर और इंदलली मेट में बटे हुए हैं। इनकी सीमओं की सुरक्षा प्राकृतिक रूप से होती हैं। जिसमे एक तरफ शिवसागर झील और दोनों ओर पश्चिमी घाटों के ढलान हैं। इन भौगोलिक बाधाओं ने अभयारण्य में वनस्पतियों और जीवों की एक विस्तृत विविधता और उच्च जैव विविधता के उद्भव को जन्म किया है।
इस अभयारण्य में ऊंचाइयों की विविध श्रेणी के कारण इस अभयारण्य के प्राकृतिक क्षेत्रों में उत्तरी पश्चिमी घाटों के मोनटेने वर्षा वनों में 1,000 मी (3,300 फीट) और उत्तर पश्चिमी घाट के नीचे नम पेड़दार वन हैं। यहाँ उगने वाली वनस्पतियों की कुछ प्रमुख प्रजातियां हैं अंजनी, जंबुल, हदी, अबाला, पीसा, ऐन, किंजल, अम्बा, कुंभ, भोम, चंदला, कटक, नाना, उंबर, जंभा, गेल और बिब्बा हैं। यहाँ के लगभग सभी क्षेत्र में करवी पाए जाते हैं। 
झाड़ियां और औषधीय पौधों जैसे करवंड, योगी, रानीमिरी, तामलपती, ताराण, ढायती, कडीपट्ट, नारक और मुरुडेंग और इनके साथ थोड़ी मात्रा में बांस भी पाए जाते हैं।

जीव

अभयारण्य में विभिन्न प्रकार के स्तनपायी प्रजातियां शामिल हैं जिनमें बंगाल टाइगर्स (> 6) शामिल हैं। इसके अलावा, भारतीय तेंदुए (14), भारतीय बीज़न (220-250), स्लॉथ भालू (70-80), सांबर हिरण (160-175), बार्किंग हिरण (180-200) और माउस हिरण, भूरे लंगूर, एवं भारतीय विशाल गिलहरी शामिल हैं।
चिड़ियों की कई प्रजातियां इस अभयारण्य में पाए जाती हैं जिनमें दिल के पास धब्बे वाली कठफोड़वा, जंगली कठफोड़वा, और भूरे सर वाला कठफोड़वा, एशियाई परी ब्लूबर्ड, शामिल हैं।
बड़े भारतीय अजगर और किंग कोबरा राजा भी यहां पाए जाते हैं। केवल इसी संरक्षित क्षेत्र में पाया जाने वाला मेंढक बुफ़ो कोयायनसिस का भी यह निवास स्थान है।

खतरे

इस अभयारण्य में अब 215 पवन ऊर्जा और 10 पर्यटक रिसोर्ट हैं। एक मिट्टी की बांध भी निर्माणाधीन हैं एवं इसके चलते कई पेड़ गिर गए हैं। अभयारण्य के अंदर की भूमि भी बेची गई है। 1985 से 900 से अधिक भूमि सौदों को अंतिम रूप दिया गया है।
विस्तृत पट्टी

विस्तृत पट्टी या ब्रॉडबैंड दूरसंचार से संबन्धित शब्द है। ब्रॉडबैंड का उपयोग अलग-अलग क्षेत्रों में अन्य अर्थों में भी किया जाता है। यह शब्द इंगित करता है कि संकेत (सिग्नल) भेजने के लिये प्रयुक्त अधिकतम एवं न्यूनतम आवृत्तियों का अन्तर (अर्थात बैण्ड की चौड़ाई) अपेक्षाकृत बड़ी है। उदाहरण के लिये परम्परागत डायल-अप कनेक्शन से 56 किलोबाईट (किबा) प्रति सेकंड या 64 किबा प्रति सेकंड की गति प्राप्त होती थी। जबकि ब्राडबैण्ड 200 किबा प्रति सेकंड से लेकर कई मेगाबाइट प्रति सेकंड तक हो सकती है।
ब्रॉडबैंड इन्टरनेट ऐसे अन्तरजालीय नेटवर्क को कहते हैं जिसमें उच्च गति से डाटा का आदान-प्रदान (ट्रान्सफर) सम्भव होता है। इसका मतलब है कि ई-मेल, कोई संचिका (चलचित्र, एमपी-3 आदि), रेडियो आदि का अधिभारण यानि डाउनलोड व स्ट्रीमिंग तेज गति से सम्भव हो पाता है। इसके अतिरिक्त ब्रॉडबैंड की सुविधा होने पर नेट टेलीफोनी, विडियो फोन, विडियो संगोष्टि आदि का उपयोग सरलता से किया जा सकता है।
सई नदी

सई, उत्तर भारत मे बहने वाली एक नदी है।भारत के 
उत्तर प्रदेश राज्य में बहती है।सई गोमती नदी की मुख्य सहायक
नदी है।

उद्गम

हरदोई जनपद के भिजवान
झील से निकलती है।

सई नदी की लम्बाई

715 किमी

अपवाह तंत्र

सई नदी हरदोई,उन्नाव, लखनऊ,
रायबरेली, प्रतापगढ़ और
जौनपुर जनपद से होकर
गुजरती है।

सहायक नदियाँ

सई की प्रमुख सहायक नदी
बकुलाही नदी है जो कि उत्तर
प्रदेश के रायबरेली , प्रतापगढ़
व इलाहाबाद में बहती है।
लोनी और सकरनी
जैसी छोटी नदियाँ सई
की सहायक धाराएँ है।

मुहाना

यह नदी जौनपुर के राजघाट पर गोमती नदी से मिल जाती है।
यूटीसी+०३:००

यूटीसी+०३:०० यूटीसी से ३ घंटे आगे का समय क्षेत्र है।

वर्तमान समय

आईएसओ ८६०१ मानक के अनुसार इस समय क्षेत्र का उपयोग करने वाले क्षेत्रों में समय इस तरह लिखा जाता है। वर्तमान समय हो रहा है:

2017-02-04T14:53:24+03:00। 
विश्व में कुछ क्षेत्र यूटीसी+०३:०० को पूरे वर्ष उपयोग करते हैं, जबकि कुछ क्षेत्र सिर्फ कुछ ही महीनों तक। इसे पूर्व अफ्रीकी मानक समय भी कहते हैं।
पार्क होटल नई दिल्ली

इतिहास

सुरेंद्र पॉल द्वारा शुरू किये गए पार्क होटल समूह का पहला होटल कोलकाता में फैशनेबल पार्क स्ट्रीट पर, 1 नवंबर 1967 को उद्घाटन किया गया था। जबकि पार्क नई दिल्ली ने 1987 से अपना संचालन शुरू किया। सुरेंद्र पॉल की मृत्यु के बाद उनकी बेटी प्रिया पॉल ने 1990 से इस होटल का संचालन का भर संभाला।
पार्क नई दिल्ली ने 2000 में जंतर-मंतर (१७२४ में निर्मित) की पुनरुधार के लिए भारतीय पुरातत्व सर्वेक्षण (एएसआई)के साथ एक समझौता किया था।

कमरे

पार्क होटल, नई दिल्ली कुल 220 कमरे हैं जो 11 मंजिलों में फैले हैं। प्रत्येक कमरे बहुत ही आकर्षक तरीके से डिजाईन किये गए हैं।
इस होटल के मशहूर रेस्टोरेंट का नाम अग्नि हैं। यह इतालवी, भूमध्यसागरीय एवं एशियाई व्यंजनों के लिए प्रसिद हैं। यह लगातार 3 साल के लिए 'सर्वश्रेष्ठ भारतीय रेस्तरां' के रूप में भी सम्मानित होता रहा हैं।
गुरबचन सिंह भुल्लर

परिचय

गुरबचन सिंह भुल्लर का जन्म बठिंडा ज़िले के गाँव 'पित्थो' में 18 मार्च 1937 को हुआ था। उसने प्राथमिक शिक्षा अपने गाँव के प्राथमिक पाठशाला से प्राप्त की थी। आगे से ऊँची विद्या हासिल करने के बाद वह अध्यापक लग गया। अध्यापक यूनियन की सरगर्मियों में बढ़-चढ़ करके हिस्सा लेने के कारण से दस कु साल के बाद उसे यह नौकरी छोड़नी पड़ गई। फिर वह दिल्ली में सोवियत दूतावास में काम करने लगे। बाद में वह पंजाबी ट्रिब्यून का संपादक भी रहा। वर्तमान में वह सामान्य रूप से साहित्यक सरगर्मियों को समर्पित है।
कूका विद्रोह

सिखों के नामधारी संप्रदाय के लोग कूका भी कहलाते हैं।। इसकी शुरुआत 1840 ईस्वी में हुई थी इसको प्रारम्भ करने का श्रेय सेन साहब अर्थात भगत जहवाहर मल को जाता है  इसको बालक सिंह तथा उसके अनुयायी रामसिंह ने नेतृत्व किया थालोगों के सशस्त्र विद्रोह को कूका विद्रोह के नाम से पुकारा जाता है। गुरु रामसिंहजी के नेतृत्व में कूका विद्रोह हुआ। कूके लोगों ने पूरे पंजाब को बाईस जिलों में बाँटकर अपनी समानांतर सरकार बना डाली। कूके वीरों की संख्या सात लाख से ऊपर थी। अधूरी तैयारी में ही विद्रोह भड़क उठा और इसी कारण वह दबा दिया गया।

परिचय

पर भारत की स्वतंत्रता के लिए नामधारी सिखों द्वारा चलाए गए कूका आंदोलन के दौरान 66 नामधारी सिख शहीद हो गए थे। नामधारी सिखों की कुर्बानियों को जंग-ए-आजादी के ऐतिहासिक पन्नों में कूका लहर के नाम से अंकित किया गया है।
सतगुरु राम सिंह ने विश्व में पहली बार शांतिमय आजादी की लड़ाई लड़ने के लिए सहयोग संवेदनशील आंदोलन का आगाज किया। जब अंग्रेजों ने धर्म के नाम पर लोगों को लड़ने व गुलामी का अहसास करवाने के लिए पंजाब में जगह-जगह गौ वध के लिए बूचड़खाने खोले, तब नामधारी सिखों ने इसका बड़ा विरोध किया व सौ नामधारी सिखों ने 15 जून 1871 को अमृतसर व 15 जुलाई 1871 को रायकोट बूचड़खाने पर धावा बोल कर गायों को मुक्त करवाया। इस बगावत के जुर्म में 5 अगस्त 1871 को तीन नामधारी सिक्खों को रायकोट, 15 दिसम्बर 1871 को चार नामधारी सिखों को अमृतसर व दो नाम धारी सिखों को 26 नवम्बर 1871 को लुधियाना में बट के वृक्ष से बांधकर सरेआम फांसी देकर शहीद कर दिया गया।

मालेरकोटला का खूनी कांड

मलौद में एक हलकी मुठभेड़ के पश्चात 15 जनवरी 1872 में हीरा सिंह व लहिणा सिंह के जत्थे ने मालेरकोटला धावा बोल दिया। इसमें 10 नामधारी सिख लड़ते हुए शहीद हो गए। अंग्रेज प्रत्येक उस चिंगारी को बुझा देना चाहते थे, जो उनकी सत्ता के लिए नुकसानदायक हो। नामधारी सिक्खों को समाप्त करने के लिए मालेरकोटला के परेड ग्राउंड में देसी रियासतों से नौ तोपें मंगवाकर लगाई गई। सात तोपें सात बार चली, जिसमें 49 नामधारी सिखों को आजादी के लिए टुकड़े-टुकड़े कर शहीद कर दिया गया। इस जत्थे में एक 12 वर्षीय बच्चा बिशन सिंह भी शरीक था, जिसे सिपाहियों ने सिर धड़ से अलग कर शहीद कर दिया। 18 जनवरी 1872 को 16 अन्य सिखों को तोपों से उड़ाकर शहीद कर दिया गया। इस तरह मालेरकोटला कांड में 10 सिख लड़ते हुए, चार काले पानी की सजा काटते हुए, 65 सिखों को तोपों तथा एक सिख को तलवार से शहीद कर इन नामधारी सिखों को शहीद कर दिया गया। अंग्रेजों ने सतगुरु राम सिंह को गिरफ्तार कर लिया व नामधारी सिखों की कुर्बानियां रंग लाई, आखिर में 15 अगस्त 1947 को भारत स्वतंत्र हो गया।
प्रत्येक वर्ष इन शहीद कूका की याद में मालेरकोटला में एक विशाल श्रद्धांजलि समारोह का आयोजन किया जाता है, जिसमें देशभर से नामधारी सिख श्रद्धांजलि देने यहां पहुंचते हैं।
महाकक्ष

महाकक्ष या हॉल (hall) दीवारों और छत द्वारा बन्द किये गये एक बड़े आकार के कमरे को कहते हैं। गलियारा (कॉरिडोर, corridor) एक विशेष प्रकार का तंग व लम्बा महाकक्ष होता है जो दो या उस से अधिक कमरों के बीच में आने-जाने के रास्ते के रूप में निर्मित होता है।
मेरी हानिकारक बीवी

कहानी

इसकी कहानी बनारस से शुरू होती है, जहाँ अखिलेश (करन सूचक) अपनी माँ पुष्पा (सुचेता खन्ना) के साथ रहता है। अखिलेश के पिता, बृजेश (नासिर खान) मुंबई में काम करते हैं, इस कारण घर से दूर रहना पड़ता है। एक दिन कैंप के लिए इरा (जिया शंकर) बनारस आती है, जहाँ उसकी मुलाक़ात कई बार अखिलेश से होती है। अखिलेश कुछ बच्चों को पोलियो की दवा पिलाने कैंप में ले जाता है, जहाँ इरा उसे कई बच्चों के साथ देखती है। अभिलेश को डर लगता है कि यदि वो कहे कि वो बच्चों का पिता नहीं है तो वो उन्हें पोलियो की दवा नहीं पिलाएगी, इस कारण वो बोल देता है कि ये सब उसके ही बच्चे हैं।
बाद में अपने पिता को कई सालों से घर न आता देख वो और उसकी माँ मुंबई के लिए रवाना हो जाते हैं। मुंबई में अखिलेश की मुलाक़ात फिर से इरा से हो जाती है। उसे ये भी पता चलता है कि बृजेश ने दूसरी शादी कर ली है। बाद में जब सभी को सच्चाई पता चल जाती है तो बृजेश वहाँ से भाग निकलता है। वो अपनी सारी संपत्ति घर के पहले बच्चे को देने वाली वसीयत छोड़ जाता है। अखिलेश के सौतेले भाई अस्पताल में खून की जरूरत होती है, अखिलेश उसे अपना खून देने के लिए जब उस कमरे की ओर जाता है, तब इरा उसे देख लेती है। इरा को लगता है कि वो नसबंदी ऑपरेशन के लिए आया है। वो उसका ऑपरेशन कर देती है।
इरा अपना पहला ऑपरेशन कर के खुश होती है, पर बाद में उसे पता चलता है कि अखिलेश की अब तक शादी भी नहीं हुई है और वो बस अपना खून देने के लिए वहाँ आया था। उस ऑपरेशन की खबर सामने आने के बाद अखिलेश की शादी टूट जाती है। अखिलेश के शादी के टूटने और उसके ऑपरेशन वाली खबर के कारण उसकी माँ बीमार पड़ जाती है। देवीना (अंजलि मुखी) खुश हो जाती है कि अब सारी संपत्ति उसे और उसके बच्चों के पास ही रहेगी। इरा को जब पता चलता है कि उसके कारण अखिलेश की शादी टूट गई और माँ बीमार पड़ गई है तो वो अपनी गलती को ठीक करने के लिए अखिलेश से कहती है कि वो जब तक उसे ठीक नहीं कर देती, तब तक वो शादी का नाटक करेंगे, जिससे उसकी माँ ठीक हो जाये और ऑपरेशन के बाद वो चले जाएगी। अखिलेश शादी से इंकार कर देता है, पर अपनी माँ के खुशी के लिए बाद में मान जाता है।
जब इस बात का पता इरा के पिता, वल्लभ (राजू श्रेष्ठ) को चलता है तो एक गंवार इंसान से उसकी बेटी शादी करेगी सोच कर ही वो आग बबूला हो जाता है। उसकी बेटी उसे समझाती है कि ये सब बस नाटक है, उसकी गलती के कारण उसने अखिलेश का नसबंदी ऑपरेशन कर दिया था, इस कारण जब तक दुबारा ऑपरेशन न हो जाये, वो वहाँ शादी का नाटक करेगी। वो इस शर्त पे मान जाता है कि बाद में इरा उसके पसंद के लड़के से ही शादी करेगी। उन दोनों की शादी हो जाती है।
छुटकी, जिसके साथ अखिलेश की पहले शादी तय हुई थी, उसे पता चलता है कि अखिलेश और इरा की शादी बस दिखावा है और इरा ने ही उसकी नंसबंदी का ऑपरेशन किया था। इरा उन दोनों को वापस मिलाने की कोशिश करती है, पर अखिलेश इंकार कर देता है। छुटकी ऐसा दिखाती है कि उसने इरा का अपहरण कर लिया है, पर बाद में अखिलेश को पता चलता है कि वो झूठ बोल रही है। छुटकी उससे कहती है कि वो इरा से प्यार करने लगा है। अखिलेश को एहसास हो जाता है कि वो इरा से प्यार करने लगा है। वो अपनी दिल की बात इरा को बताने की कोशिश करते रहता है।

निर्माण

इसके किरदार हेतु राजू श्रेष्ठ को चुना गया। उनसे बात करने पर उन्होंने कहा कि "हाँ, मैं इसमें काम कर रहा हूँ, लेकिन चैनल वालों ने इसके बारे में बात करने से मना किया है। इस कारण इसकी और जानकारी नहीं दे सकता"।
प्रेमसागर

लल्लू लाल की यह कृति खड़ी बोली गद्य की आरंभिक कृतियों में से एक है। शुक्ल जी इसकी भाषा को पूर्वीपन से युक्त मानते हैं।
१४२३ ईसा पूर्व

१४२३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४२३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शाहिरी

शाहिरी, महाराष्ट्र का लोक साहित्य है।
अवचेतन

अवचेतन (सब-कांशस) - जो चेतना में न होने पर भी थोड़ा प्रयास करने से चेतना में लाया जा सके। उन भावनाओं, इच्छाओं तथा कल्पनाओं का संगठित नाम जो मानव के व्यवहार को अचेतन की भाँति अज्ञात रूप से प्रभावित करती रहने पर भी चेतना की पहुँच के बाहर नहीं हैं और जिनको वह अपनी भावनाओं, इच्छाओं तथा कल्पनाओं के रूप में स्वीकार कर सकता है। मानसिक जगत में इसका स्थान अहम्‌ तथा अचेतन व चेतन के बीच माना गया है।
पवन चक्की

पवन चक्कियों का इस्तेमाल सदियों से होता आया है, लेकिन बिजली पैदा करने के लिए इसका विकास पिछली सदी में ही हुआ।
पवन चक्की कई तरह की होती हैं, लेकिन जो सबसे अधिक प्रचलित हैं उनमें एक विशाल खंभे के ऊपरी भाग पर एक सिलेंडर लगा होता है जिसके मुंह पर 20 से 30 फ़ुट लम्बे और 3 से 4 फ़ुट चौड़े पंखे लगे रहते हैं। जब हवा चलती है तो ये पंखे घूमने लगते हैं। इससे पैदा हुई ऊर्जा को जेनेरेटर द्वारा बिजली में परिवर्तित किया जाता है।
हमारे वायुमंडल में इतनी पवन ऊर्जा है जो दुनिया की वर्तमान बिजली खपत से पांच गुना अधिक बिजली पैदा कर सकती है। वर्ष 2008 में दुनिया की कुल बिजली खपत का 1.5 प्रतिशत हिस्सा पवन ऊर्जा से पैदा किया गया। लेकिन इस दिशा में तेज़ी से प्रगति हो रही है और बड़े स्तर पर विंड फ़ार्म बनाए जा रहे हैं। ऐसे काम करती है पवन चक्की

डेनमार्क में 19 प्रतिशत बिजली इसी तरह पैदा की जाती है।
भारत में इस समय पवन ऊर्जा से 9587.14 मेगावॉट बिजली पैदा करने की क्षमता है और 2012 तक इसमें 6000 मेगावॉट की बढ़ोतरी की जाएगी.
हवा ऊर्जा का स्वच्छ, प्रदूषण रहित अक्षय स्रोत तो है, लेकिन इससे जुड़ी कुछ समस्याएं भी हैं जैसे ये महंगा है, यह हवा के बहने पर निर्भर है इसलिए हमेशा उपलब्ध नहीं होता, इसके लिए खुले मैदानों, समुद्री किनारों या ऊंचे स्थानों की आवश्यकता होती है जहां हवा का बहाव अधिक हो और ये देखने में अच्छे नहीं लगते.

इन्हें भी देखें

http://hi.wikipedia.org/s/lsg
मातृवंश समूह ऍम

मनुष्यों की आनुवंशिकी (यानि जॅनॅटिक्स) में मातृवंश समूह ऍम या माइटोकांड्रिया-डी॰एन॰ए॰ हैपलोग्रुप M एक मातृवंश समूह है। इस मातृवंश समूह और मातृवंश समूह ऍन ने मानव इतिहास में बहुत बड़ा किरदार अदा किया है क्योंकि अफ़्रीका के बहार जितने भी मानव हैं वे इन दोनों या इनकी उपशाखाओं के वंशज हैं। मातृवंश समूह ऍम और मातृवंश समूह ऍन मातृवंश समूह ऍल३ की दो उपशाखाएँ हैं। माना जाता है के जब मनुष्य अफ़्रीका के अपने जन्मस्थल से पहली बार निकले तो जो महिला या महिलाएँ अफ़्रीका से बाहर निकलीं वे इसी मातृवंश समूह ऍल३ की वंशज थी। मातृवंश समूह ऍम की उपशाखाएँ विश्व भर में मिलती हैं। कुछ तो अफ़्रीका में भी मिलती हैं - इनपर वैज्ञानिकों में आपसी विवाद है के यह अफ़्रीका में उत्पन्न हुई या एशिया में उत्पन्न होने के बाद अफ़्रीका में जा पहुंची।
अनुमान है के जिस स्त्री से यह मातृवंश शुरू हुआ वह आज से लगभग ६०,००० वर्ष पहले एशिया या पूर्वी अफ़्रीका की निवासी थी।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
जयप्रकाश नारायण यादव

श्री जयप्रकाश नारायण यादव (जन्म 2 अगस्त, 1946) भारत के चौदहवीं लोकसभा के सदस्य हैं एवं संयुक्त प्रगतिशील गठबंधन सरकार में कैबिनेट मंत्री हैं। श्री यादव जलसंसाधन मंत्रालय का कामकाज संभालते हैं। वे संप्रग सरकार में राष्ट्रीय जनता दल का प्रतिनिधित्व कर रहे हैं। श्री यादव बिहार के मुंगेर लोकसभा क्षेत्र से चुनकर आये हैं।
दिंगलींग लोग

दिंगलींग (चीनी: 丁零, अंग्रेजी: Dingling, कोरियाई: जेओंग रयुंग) साइबेरिया में बसने वाली एक प्राचीन जाति थी। यह शुरू में बयकाल झील से पश्चिम में लेना नदी के किनारे बसा करते थे लेकिन समय के साथ दक्षिण की ओर जाकर मंगोलिया और उत्तरी चीन के क्षेत्र में जा बसे। महान इतिहासकार के अभिलेख नामक चीनी इतिहास-ग्रन्थ के अनुसार बाद में उन्हें शियोंगनु साम्राज्य के अधीन कर लिया गया हालांकि ७१ ईसापूर्व के बाद उन्होंने शियोंगनुओं के ख़िलाफ़ विद्रोह करा। तीसरी सदी ईसवी के बाद वे तिएले लोगों (鐵勒, Tiele) का भाग बन गए जो धीरे-धीरे पश्चिम की ओर मध्य एशिया में फैल गए। इन्ही तिएले लोगों का एक गुट हिन्द-यूरोपीयों से मिश्रित हो गया जिस से उईग़ुर जाति उत्पन्न हुई। दिंगलींग लोगों की एक दूसरी शाखा शियानबेई लोगों में जा मिली।

तुर्की होने या नो होने का प्रश्न

इतिहासकार अक्सर दिंगलींग को एक तुर्क जाति समझते हैं, हालांकि इसपर मतभेद है। दिक्क़त यह है कि दिंगलींगों की भाषा का कोई लिखित रूप नहीं था इसलिए उनकी स्वयं की लिखाईयाँ अस्तित्व में नहीं हैं। उनके बारे में जानकारी केवल प्राचीन चीनी स्रोतों से मिलती है लेकिन यह स्रोत स्वयं दिंगलींगों से सीधे संपर्क में नहीं थे। दिंगलींग शायद एक तुर्की भाषा बोलते थे लेकिन यह भी पक्का पता नहीं है।
उत्तर शिलांग विधानसभा निर्वाचन क्षेत्र

उत्तर शिलांग विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक एडेलबर्ट नोंग्रुम हैं।
प्रो.रजनीश कुमार शुक्ला

प्रो. रजनीश कुमार शुक्ल, वर्तमान में,महात्मा ग़ांधी अंतरराष्ट्रीय हिंदी विश्वविद्यालय वर्धा महाराष्ट्र भारत के माननीय कुलपति है।आप भारतीय दार्शनिक अनुसंधान परिषद, नई दिल्ली के सदस्य सचिव पद पर कार्यरत् रहे हैं। आप मूलतः समपूर्णान्द संस्कृत विश्वविद्यालय, वाराणसी में तुलनात्मक दर्शन और धर्म के प्रोफेसर हैं। इसके साथ ही, आप माननीय राष्ट्रपति द्वारा बनारस हिंदू विश्वविद्यालय के कोर्ट के नामांकित सदस्य भी हैं। आप हरियाणा राज्य शिक्षा सलाहकार बोर्ड के सदस्य रूप में उच्च शिक्षा के पुनर्गठन और सुधार में योगदान दे रहे हैं। साथ ही आप नई दिल्ली के इंदिरा गांधी राष्ट्रीय कला केन्द्र के वाराणसी क्षेत्र के सलाहकार समिति के सदस्य भी हैं।
आपने महात्मा गाँधी काशी विद्यापीठ, वाराणसी से स्नातक एवं परास्नातक की उपाधि एवं बीएचयू से दर्शनशास्त्र में पीएचडी की उपाधि प्राप्ति की है।
आप 1991 से ही सम्पूर्णानंद संस्कृत विश्वविद्यालय, वाराणसी में तुलनात्मक धर्म एवं दर्शन विभाग में अध्यापन कार्य कर कररत् रहे हैं। आप तीन साल के तीन कार्यकाल पर्यन्त वहाँ विभागाध्यक्ष भी रहे हैं। आप दर्शनशास्त्र संकाय के संकायाध्यक्ष भी रहे हैं।
प्रोफेसर शुक्ला द्वारा सात पुस्तकें लिखी गई हैं और आपके सौ से ज्यादा शोध पत्र, आलेख, देश और विदेश की विभिन्न शोध पत्रिकाओं आदि में प्रकाशित हुए हैं।
आप कुलसचिव, कार्यकारी परिषद के सदस्य और निदेशक, कॉलेज विकास परिषद और अन्य कई पदों के रूप में अपने विश्वविद्यालय में सेवा दी है।
प्रो. रजनीश कुमार शुक्ला ने उत्तर प्रदेश के सभी राज्य विश्वविद्यालयों के स्नातकोत्तर स्तर के नाम "राष्ट्र गौरव" नामक एक अनिवार्य कार्यक्रम तैयार करने का योगदान दिया है। उन्होंने एक पुस्तक 'राष्ट्र गौरव' को संपादित और लिखा है, जिसे विभिन्न विश्वविद्यालयों द्वारा प्रकाशित किया गया है, विशेषतः लखनऊ विश्वविद्यालय।
आप अखिल भारतीय दर्शन परिषद (अ.भा.द.परि.) के तिमाही शोध पत्रिका,  दार्शनिक त्रैमासिक के पाँच वर्षों तक मुख्य संपादक, अ.भा.द.परि. के संयुक्त सचिव भी रहे हैं।
आपके कई समाचार पत्रों में लेख और स्तंभ लिखते रहे हैं, जैसे दैनिक जागरण,दैनिक भास्कर, अमर उजाला, नवभारत टाइम्स और संस्कृति, धर्म और शिक्षा पर राष्ट्रीय सहारा।
यह भी उल्लेखनीय है कि आप सिक्किम के प्रथम राज्य विश्वविद्यालय की स्थापना समिति के सदस्य एवं आचार्य अभिनवगुप्त सहस्राब्दी समारोह समिति के सचिव है।
व्यावसायिक केन्द्र

व्यावसायिक केन्द्र व्यवसाय अर्थात व्यापार से सम्बन्धित शब्द है। जिस स्थान पर अधिकॉशत: व्यावसायिक (व्यापारिक) क्रिया कलाप होते हैं या किसी स्थान विशेष को किसी भी मान्यता प्राप्त संस्थान अथवा सरकार द्वारा व्यावसायिक गतिविधियों के लिये घोषित या उस परिसर का निर्माण करवाया हो वह व्यावसायिक केन्द्र कहलाता है। जनसंख्या और शहरों की संख्याओं में वृद्धि के साथ साथ व्यावसायिक केन्द्र भी कई रूपों में दिखाई देने लगे हैं। बाजार, मॉल, व्यावसायिक परिसर इत्यादि व्यावसायिक केन्द्र के पर्याय हैं।
संरचनावादी आलोचना

संरचनावादी आलोचना साहित्य का संरचनावादी भाषा विज्ञान के मूल्यो के आधार पर विश्लेषण करने वाली आलोचना है। रोमन जैकोबसन और क्लॉड लेवी स्ट्राउस आदि संरचनावादी आलोचना पद्धति के प्रमुख आलोचकों में शामिल हैं। यह आलोचना विधि एक बड़े आंदोलन का हिस्सा है। इसमें साहित्य के पाठ के अर्थ को समझने के बजाय उससे पाठक के अर्थ ग्रहण करने की प्रक्रिया को समझने की चेष्टा की जाती है। रोलँड बार्त्स, गेरार्ड जेनेट्ट और जूलीया क्रिस्तेवा आदि ने इस आलोचना को महत्वपूर्ण आलोचना पद्धति के रूप में स्थापित कर दिया।
पवन सिंह

करियर

पवन सिंह ने भोजपुरी पॉप एल्बमों पर एक गायक के रूप में काम किया है। ११९७ में उनका पहला एल्बम ओढ़निया वाली आया तथा उसके बाद २००५ में कांच कसैली रिलीज़ हुआ। 2008 में सिंह ने एल्बम लॉलीपॉप लागेलु (शीर्षक गीत) को रिलीज़ किया। पवन सिंह की पहचान "लॉलीपॉप लागेलु" से अंतरास्ट्रीय पर हुआ यह गीत हर भाषा के लोगों को झुमने पर मजबूर कर देती हैं.  उन्होंने 2007 की फिल्म रंगली चुनारिया तोहरे नाम में अपनी पहली प्रमुख भूमिका निभाई।
पवन सिंह पढ़े लिखे नहीं है।पर संगीत के मामले में किसी से कम नही है
हाल ही में उन्होंने क्रैक फायटर फिल्म के लिए एक करोड़ में साइन किया,जिससे वे भोजपुरी के सबसे महगे कलाकार हो गए।

पुरस्कार (अन्तरराष्ट्रीय भोजपुरी फ़िल्म अवार्ड्स)

पवन सिंह को अन्तरराष्ट्रीय भोजपुरी फ़िल्म अवार्ड्स २०१६ में सर्वश्रेष्ठ पुरुष गायक का पुरस्कार मिला। 
पवन सिंह को अन्तरराष्ट्रीय भोजपुरी फ़िल्म अवार्ड्स 2017 में सर्वश्रेष्ठ पुरुष गायक का पुरस्कार मिला।
पवन सिंह को अन्तरराष्ट्रीय भोजपुरी फ़िल्म अवार्ड्स 2017 में सर्वश्रेष्ठ अभिनेता का पुरस्कार मिला।
पवन सिंह को अन्तरराष्ट्रीय भोजपुरी फ़िल्म अवार्ड्स 2018 में सर्वाधिक लोकप्रिय अभिनेता पुरस्कार मिला ।

पवन सिंह का फिल्मी सफर

पवन सिंह ने अब तक 70 से ज्यादा भोजपुरी फिल्मों और 100 से ज्यादा भोजपुरी एल्बम में अभिनय के साथ साथ गाना गा चुके हैं। वे भोजपुरी फिल्म इंडस्ट्री के लगभग सभी हीरो और हेरोइनों के साथ काम कर चुकें हैं अगर हम हीरो की बात करें तो रवि किशन, खेसारी लाल यादव, दिनेश लाल यादव, अरविन्द अकेला कल्लू और प्रदीप पांडेय का नाम शामिल हैं। और हेरोइनों में रानी चटर्जी, स्मृति सिन्हा, मोनालिसा, अक्षरा सिंह, आम्रपाली दुबे, प्रियंका पंडित, पाखी हेगड़े, निधि झा और काजल राघवानी का नाम शामिल हैं।
डॉ. महेन्द्र वर्मा

डॉ॰ महेन्द्र वर्मा ब्रिटेन मे बसे भारतीय मूल के हिंदी लेखक है। यॉर्क विश्वविद्यालय में डॉ॰ महेन्द्र वर्मा हिन्दी का बीड़ा उठाए हुए हैं। 1999 के विश्व हिन्दी सम्मेलन के कर्णधारों में से एक महेन्द्र वर्मा कविता भी करते हैं। वे ब्रिटेन के एकमात्र ऐसे प्राध्यापक हैं जिन्होंने विश्वविद्यालय में हिन्दी के कथाकारों को निमंत्रित करके वहां कार्यशालाएं करवाई हैं। स्थानीय हिन्दी लेखक एवं विद्यार्थियों के बीच यह एक अनूठा अनुभव पैदा करता है।
गौतम तिवारी

गौतम तिवारी (अंग्रेजी: Gautam Tewari) भारतीय चित्रकला शैली के प्रसिद्द चित्रकार, लेखक, समीक्षक तथा टीकाकार है। इनका जन्म १ जून १९४२ को कानपुर में हुआ। इन्होंने लखनऊ विश्वविद्यालय से अंग्रेजी साहित्य, पुरातत्त्व तथा हिन्दी भाषा में बी ए की डिग्री प्राप्त की तथा फाइन आर्ट्स में शासकीय कला एवं शिल्प महाविद्यालय लखनऊ से डिप्लोमा किया।
पॉलीघर

पॉलीघर या पॉलीहाउस (Polyhouse) पॉलीथीन से बना एक रक्षात्मक छायाप्रद घर है जिसका उपयोग उच्च मूल्य वाले कृषि उत्पादों को उत्पन्न करने के लिये किया जाता है। यह अर्धवृत्ताकार, वर्गाकार या लम्बे आकार का हो सकता है। इसमें लगे उपकरणों की सहायता से इसके अन्दर का ताप, आर्द्रता, प्रकाश आदि को नियन्त्रित किया जाता है।
पॉली हाउस तकनीक का उपयोग संरक्षित खेती के तहत किया जा रहा है। इस तकनीक से जलवायु को नियंत्रित कर दूसरे मौसम में भी खेती की जा सकती है। ड्रिप पद्धति से सिंचाई कर तापमान व आद्र्रता को नियंत्रित किया जाता है। इससे कृत्रिम खेती की जा सकती है, इस तरह जब चाहें तब मनपसंद फसल पैदा कर सकते हैं।
पॉली हाउस में विभिन्न प्रकार की खेती की जाती है जिससे कि कम समय तथा कम स्थान में अधिक से अधिक उत्पादन होता है.
पॉली हाउस एक सिंगल तथा मल्टी स्पेम ढाचा होता है
गोरया

गोरया अथवा गोर मुख्यतः भारत एवं पाकिस्तान के पंजाब क्षेत्र में पायी जाने वाली जाट गोत्र है।
रॉयल नेवी

रॉयल नेवी यूनाइटेड किंगडम (इंग्लॅण्ड) की नौसेना को कहा जाता है। 
एचएमएस क्वीन एलिजाबेथ को ब्रिटेन का सबसे अत्याधुनिक युद्धपोत कहा गया. आठ साल के निर्माण के फौरन बाद विमानवाही युद्धपोत को नौसेना में शामिल कर लिया गया. समंदर में उसका ट्रायल शुरू हो गया. नौसेना को उम्मीद थी कि सब कुछ ठीक होगा और दो हफ्ते बाद महारानी एलिजाबेथ अपने हाथों से इसका उद्घाटन करेंगी.
लेकिन रंग में भंग हो गया. 3.1 अरब पाउंड वाले युद्धपोत में एक बड़ा छेद मिला है. छेद जहाज को चलाने वाले प्रोपेलर के पास है. सुराख के जरिये युद्धपोत में हर घंटे 200 लीटर पानी भर रहा है. ब्रिटिश नौसेना रॉयल नेवी के प्रवक्ता के मुताबिक, "कॉन्ट्रैक्ट के तहत रिपेयर का काम शुरू हो चुका है."
सेठ ज्ञानीराम बंसीधर पोदार महाविद्यालय, नवलगढ़

इतिहास

सेठ ज्ञानीराम बंसीधर पोदार महाविद्यालय की स्थापना 1921 में की गई थी।